Šípkov

Šípkov je obec na Slovensku v okrese Bánovce nad Bebravou.

 Polohopis 
Územie obce leží v doline na hornom toku rieky Bebravy v juhozápadnej časti Strážovských vrchov. V Strážovských vrchoch pri Šípkove sú malé nevyužívané ložiská lignitu. Na hornom konci obce sa nachádzajú pramene kvalitnej pitnej vody. Po ich zachytení a vybudovaní vodárenských objektov sa stali začiatkom Ponitrianskeho skupinového vodovodu, na ktorý je obec napojená. 

 Dejiny 
Názov obce je písomne doložený z roku 1295 vo forme Sonko a z roku 1389 menom Zybokov. Pravdepodobne vznikol z označenie šípkového porastu, ktorý sa tu hojne vyskytoval. Obec patrila pod Uhrovské panstvo. Obyvatelia boli roľníci, zberači lesných plodov, námezdní robotníci.

V roku 1905 celá obec vyhorela. 

Počas SNP protipartizánska jednotka Josef, ktorej velili českí Nemci Walter Pawlofski a Werner Tutter, prišla do obce v preoblečení za partizánov. Po ich kontakte s obyvateľstvom 6 občanov odvliekla a popravila. O niekoľko dní prišla opäť, ďalších zatkli a po výsluchu v starej krčme ich popravili. Zahynulo spolu 22 občanov.

Počet obyvateľov obce má v posledných desaťročiach klesajúci charakter. K 31. decembru 2015 malo v obci trvalý pobyt 138 obyvateľov. Staršie domy odkupujú obyvatelia z väčších miest a prerábajú si ich na rekreačné účely.

 Osobnosti 
 Štefan Porubčan (* 1919† 1969), slovenský cirkevný historik, jezuita, univerzitný profesor
 Jozef Porubčan (* 1925† 1998), slovenský jezuita, filozof, spisovateľ náboženskej literatúry, autor početných samizdatov

 Referencie 

 Iné projekty 


Kategória:Obce okresu Bánovce nad Bebravou